Viborger Samler, 1847-03-15
Fra Krigsskuepladsen meldes, at Marschal Saldanha stod med 7000 Md. ved Vendas Novas og Oliveira de Axemeis, 3 eller 4 Leguas fra Oporto, og truede daglig med en Overgang over Floden. Jmidlertid har han ikke forhindret, eller ikke kunnet forhindre, Das Antas i at trække sig tilbage til Oporto, hvor Juntaen med største Jver driver paa Forsvarsanstalter. Garnisonen i denne Stad skal være stærkere end Saldanhas Corps. Jøvrigt er Blokaden for Oporto kun nominel; daglig seile Skibe ind og ud, for at 1500 Piber Viin kunde overføres til England, suspenderedes den i 8 Dage. Mandskabet paa det kgl., som Krigskib udrustede, Dampskib "Porto havde gjort Opstand den 19de Febr. ved Afreisen fra Vigo, bragt Skibet til Oporto og udleveret det til Juntaen, der nu eier 4 Krigsdampskibe, hvorimod Dronningen ikke er i Besiddelse af eet eneste. – Saldanha skal være overbeviist om, at han uden Spaniens Hielp vil kunne faae Bugt med Juntaen og Oporto, og man troer desaarsag, at han ogsaa nu har Aarsag til at gjøre sig Haab om Desertioner og Forræderi, ligesom ved Torres VedrasKongeriget Baiern. Fra Wien meldes, at GrevBellegarde, Overhovmester hos Keiserinden, er i en fortrolig Mission afreist til München, for, som man siger at bevæge hiin spanske Dandserinde, der anretter saa stor Forvirring sammesteds, til frivillig Afreise. Directe Efterretninger fra München melde, at flere af de i Anledning af Folkeopløbene arresterede Personer ere atter satte paa fri Fod. De nye Ministre - ZenettiFriherre Zu-Rhein og Maurer høre til det liberale Parti. Vi hilse – siger "Münch. Zeit." i en Artikel, der paa Grund af den Kilde, hvoraf den er øst, ikke tør forbigaaes idag Indtrædelsen af et nyt Udviklingsmoment i det baierske Statsliv, vi hilse med Tillid og Varme de Mænd der ere kaldte til Statsroret. . . Jntet vil kunne danne et mere tro, et meere samvittighedsfuldt Refler af Nutiden end Pressen, naar den af Statens Styrere, erholder den Beskyttelse, Deeltagelse, høimodige Understøttelse, som den fortjener. Vi haabe, ja vi troe, at det nye Ministerium, vil faderlig antage sig Pressen. Allerede er, som man erfarer, i flere Stater høie Vedkommendes Opmærksomhed henvendt paa Ordningen af Presseanliggendet. Baierns store Konge, Baierns ædle, visse Statsmænd ville ikke lade sig frarøve den Roes at virke i Forgrunden i et ægte fædrelandsk Anliggende. Vi leve i et Aarhundrede, hvori Efterladelsessynder hævne sig uendelig mere hurtig og mere rystende, end de Forseelser, der fremgaae af en overstrømmende Kraft. Videant, cave ant consules ne quid detrimenti res publica ca plat, (Lad Consulerne drage Omsorg for at intet Uheld rammer Staten!) – saaledes tilraabte man engang det gamle Roms Statsmænd, hvad der forstaaes ved ne quid detrimenti (at intet Uheld) – vil i vore Dage kun en fri Presse omfattende og overbevisende kunne udvikle; imod dens uimodstaaelige Magt sønderbrydes vetus, insita mortalibus potentiæ cupido (den gamle, Menneskene medfødte Herskesyge;) den alene kan beskytte imod de urolige Tribuner (turbulentis tribunis), og den alene vil vide at lamme, ja for stedse at forebygge (in urbe at foro tensamenta civilium bellorum, i Staden og paa Folketorvet Forsøgene til Borgerkrige." Til samme Tid omtrent skrives fra den baierske Grændse: "Vi forfølge her Anliggendernes nye Om formen i München, saa meget mere som de indenlandske Blade kun indeholde meget Lidet derom, og de udenlandske confiskeres. Denne Ære er i München flere Gange bleven "Kölnische Zeit." til Deel. Mange vide neppe Enkelthederne af det Forefaldne; de Fleste have intet rig rigt Begreb om, hvorledes det egentlig hænger sammen. Den almindelige Stemme her er i Almindelighed for de aftraadte Ministre, men dog kun paa Grund af Spanierinden. J de høiere Kredse begynder Meningen at forandre sig. Denne har i München ganske forandret sig til Fordeel for Kongen. Folkevittigheden kalder Spanierinden Grevinde af Kainsfeld eller Kainsberg, fordi hun har slaaet Ministeren Abel ihiel, og Gensdarmeriet, kaldes den spanske Garde". Man begynder nu at indsee, at Forholdet er ganske privat, ingenlunde politisk, at Jndigenatsbevillingen er en Gjenstand af ringe Betydenhed, og at der have tildraget sig langt vigtigere Sager, ved hvilke hiint "Dydsforbund" (det forrige Ministerium) har traadt under Fødder den offentlige Mening som det nu anraaber til sin Retfærdiggjørelse. Fire af de Herrer Ministre turde senere atter komme til Naade; Kongen har nylig erklæret dem for at være forførte, men Abel er stemplet som Forføreren."De nyeste Efterretninger fra München af 8de Marts melde, at Kongen af Baiern er, da han viste sig i Theatret, modtaget med længe vedholdende, stormende Jubelraab. Storhertugdommet Baden. Professor Gervinus i Heidelberg har for et talrigt Auditorium udtalt sig om den nye preussiske Forfatning. Han har i to Forelæsninger udhævet sammes Skyggesider; om han erkjender en Lysside, derom meldes Jntet. Han er i den sidste Forelæsning kommen til det Resultat, at den preussiske Constitution forekommer ham at være et Tilbageskridt. Denne Paastand støtter han fornemmelig derpaa: 1, at det preussiske Folk er for oplyst til, at de indrømmede Concessioner kunde frembyde et sikkert, varigt Baand imellem Fyrste og Folket, efterdi Constitutionen ingenlunde giver de Garantier, som ere klart og tydeligt udtalte ved Lov og Lofte i Aarene 1815 og 1820, navnlig Ret - til at deeltage i Lovgivningen; 2, Provindsialstændernes Competence er bleven indskrænket, isærdeleshed med Hensyn til Petitioner og Besværinger; 3, Herrestandens Overvægt, naar denne Stand forbinder sig med Ridderne, over det borgerlige Elemment, er alt for øiensynlig; den vilde ved en ubegrændset Udnævnelse af Pairs blive endnu mere truende, saa at en senere Uddannelse af Forfatningen kunde antage en aldeles aristocratisk Characteer; fremdeles 4, da ingen Tid er fastsat til Landdagens regelmæssige Sammentræden, saa er Regjeringen ganske uhindret med Hensyn til dens Forholdsregler.